‘என்னங்க இப்படிப் பண்ணிட்டீங்க ரோட்டுல குந்த வெச்சு உக்காந்துட்டு இருக்கேன்’ என்றேன். வந்து பல கதைகளைச் சொன்னார். பெரும்பாலான ஓட்டுநர்களுக்கு கார்தான் வீடு. சவாரிகளுக்கிடையில் அவ்வப்பொழுது. அன்றும் அநேகமாகத் தூங்கியிருக்கக் கூடும். அதுதான் காரணம். அதன் பிறகு வண்டியேறி வீட்டுக்குச் சென்று மூன்று மணிக்குப் படுத்தால் ஏழரை மணிக்கு மகி எழுப்பிவிட்டுவிடுவான். ‘அப்பா ஆய் போயாச்சு’ என்று கத்தினால் எவ்வளவுதான் தூக்கத்தில் இருந்தாலும் எழுந்து செல்ல வேண்டும். அதன் பிறகு படுத்தால் தூக்கம் வராது.